fornøjet med Udbyttet af Touren. Vegetationen var meget rigelig. 
Der blev fundet en halv Snes nye Blomsterplanter foruden 
Mosser, Lichener og Svampe. I c. 2000 Fods Højde saaes en 
Isskuring, bidrørende fra en tidligere større Udbredelse af en af 
de lokale Bræer. 
Inde i Hekla Havn, hvor flere Smaaelve udmundede, og 
hvor Isen ved Affald, Kulstøv o. s. v. var bleven temmelig smudsig, 
begyndte den at revne ved Land i Begyndelsen af Juli, og noget 
senere dannedes der ogsaa en Revne der, hvor tidligere Gang¬ 
stien mellem Skibet og Stationen havde været. Midt i Juli 
aabnede vi Skibsfarten lier, idet vi stagede os frem med en 
lille, norsk Pram. Vi begyndte nu saa smaat at bringe 
Godset ombord i Skibet. Paa samme Tid saae vi aabent Vand ved 
Gaasepynt, og de store Isfjælde udfor denne Pynt begyndte 
at bevæge sig. 
Al Sneen var nu bortsmeltet, og Isens Overflade var god 
at færdes paa, men fuld af smaa Søer og Kanaler. Mange af 
disse Søer havde ædt sig helt gjennem Isen. 
Den 20. Juli dannede der sig efter nogen NO.-lig Vind 
de første større Revner i Isen og lidt aabent Vand udfor 
Stationen, og den følgende Dag saae vi en Flok Narhvaler følge 
Revnerne indefter i Fjorden. Det var Tegn paa, at der nu 
maatte være Revner helt ud til Havet, da disse Dyr ikke kunne 
være længe under Vandet. Det gik imidlertid kun langsomt 
med Udbredelsen af det aabne Vand, og først de sidste Dage i 
Juli var der Tegn til, at vi kunde komme ud med Skibet. 
Den 3J. Juli afsluttedes Observationerne og Arbejderne i 
Land, og den 1. August blev Resten af vort Gods taget om¬ 
bord, ligesom vi selv installerede os ombord i Skibet. Proviant¬ 
skuret og vore to Observatorier vare allerede forinden tagne 
ned og ombord. Tilbage stod kun det tomme Beboelseshus. 
Den 2. August gjorde vi et Forsøg paa at komme ud, men 
efter at have naaet en halv Mil Øst for Stationen, maatte vi 
vende tilbage til Havnen, da en frisk, NO.-lig Kuling satte 
